Source: http://www.sportulsatmarean.ro/index.php/handbal/item/1770-handbal-csm-satu-mare-a-pierdut-al-19-lea-meci-din-acest-sezon
Timestamp: 2017-08-19 07:35:08+00:00

Document:
Handbal | CSM Satu Mare a pierdut al 19-lea meci din acest sezon
CSM Satu Mare a pierdut meciul disputat în această după-amiază, pe teren propriu, în fața echipei CSU Suceava, cu scorul de 27-23.
Meciul jucat în Sala LPS Ecaterina Both din Satu Mare a fost prologul etapei a XXIII-a din Liga Zimbrilor, iar după acest eșec, sătmărenii continuă să rămână fără niciun punct acumulat în acest an, astăzi ”bifând” a 19-a înfrângere din acest sezon...
La finalul meciului, antrenorul Iuliu Varady și-a chemat jucătorii în vestiar pentru o ședință, însă câțiva dintre ei au rămas în sală, fapt care l-a scos din sărite pe antrenor, acesta strigând: ”Asta-i atitudine? Așa ați fost și în teren, fără atitudine!”
Sucevenii au început bine meciul și au marcat primele două goluri ale întâlnirii, însă sătmărenii au revenit și au întors scorul la 4-3, iar în minutul zece oaspeții conduceau cu 6-5. Olah Janos transformă două lovituri de la 7 m (min. 14 și 16), iar Lucian Cioroiu parează un 7 m (min. 17) și scorul devine 10-9 pentru CSM, în minutul 18. Până la pauză s-a mers cap la cap, 11-12 (min. 21), 13-14 (min. 25), 14-15 (min. 29), ambele echipe suferind câte o eliminare de 2 minute, iar în ultima secundă a reprizei Suciu a marcat pentru sătmăreni și la pauză s-a intrat la egalitate, 15-15.
Formația suceveană a început bine și repriza secundă distanțându-se la trei goluri după doar trei minute, 15-18. Pe fondul unei duble superiorități numerice, oaspeții au mărit diferența la patru goluri în minutul 47, când Petrea ducea scorul la 19-23. Diferența maximă dintre cele două echipe s-a înregistrat în minutul 53, golul marcat de Târzioru stabilind o diferență de șase goluri, 20-26. Sătmărenii au redus din diferență pe finalul meciului, iar CSM Satu Mare – CSU Suceava s-a terminat 23-27, un rezultat în urma căruia echipa din Suceava urcă pe locul 8 în Liga Zimbrilor, iar trupa lui Varady rămâne pe ultimul loc al clasamentului.
Handbaliștii sătmăreni vor juca etapa următoare sâmbătă, 18 martie, în deplasare la Dobrogea Sud, de la ora 12:15, iar meciul va fi transmis în direct de Digi Sport.
CSM Satu Mare 23 - 27 CSU Suceava (15-15)
CSM Satu Mare: Cioroiu, Pogyină - Suciu 8 (4/7m), Olah 6 (3/7m), Trifunovic 3, Crăciun 2, Campar 1, Munea 1, Rogoz 1, Morar 1, Mureșan (5 șuturi/0 goluri), Stan (4 șuturi/0 goluri), Ungar, Olariu;
Antrenor: Iuliu Varady;
CSU Suceava: C. Tcaciuc, Draghici – Burlacu (9 goluri), Costea (5 goluri), Baican (4 goluri), Tirzioru (3 goluri), Petrea (3), Polocoser (2), Sipka (1), Puljizovic, Olariu, Preda, I. Tcaciuc, Ciubotariu, Mitrea si Soldanescu.
Antrenor: Adi Chirut;
Marți, 14 martie:
Miercuri, 15 martie:
Dinamo Bucuresti – HC Vaslui
CSM Focsani – Dunarea Calarasi
Steaua Bucuresti – HC Dobrogea Sud
Joi, 16 martie:
CSM Bucuresti – CSM Fagaras (joi)
Potaissa Turda stă în această etapă.

References: CSM 

CSM 
 CSM 

CSM 

CSM 

CSM 

CSM 
 CSM